Yaponiya poytaxtida koronavirus infeksiyasi tarqalishi sababli 22 avgustgacha favqulodda vaziyat rejimi joriy etilgan. Olimpiada o‘yinlari bo‘lib o‘tayotgan Tokio shahrida 2,8 mingdan ortiq koronavirus yuqtirish holatlari qayd etildi, deb xabar bermoqda The Japan Times gazetasi. Ma’lumot berilishicha, bu 2021 yil 7 yanvardan buyon qayd etilgan eng yuqori ko‘rsatkich hisoblanadi. Tokioda bir kun avval 1,4 mingta holat aniqlangandi. Yaponiya poytaxtida koronavirus infeksiyasi tarqalishi sababli 22 avgustgacha favqulodda vaziyat rejimi joriy etilgan. Pandemiya boshlanganidan buyon Yaponiyada 870 mingdan ortiq holat qayd etilgan, 15 mingga yaqin bemor vafot etgan.